b'\n_START_ARTICLE_\nThe War at Home\n_START_SECTION_\nHandling\n_START_PARAGRAPH_\nSerien f\xc3\xb8lger Dave og Vicky og deres liv i New York. Gold er en litt uvanlig amerikansk familie med Dave (Michael Rapaport) i farsrollen som til tider er paranoid og gj\xc3\xb8r sv\xc3\xa6rt mye som irriterer ungene. Alle ungene til Dave har sv\xc3\xa6rt mye vansker med \xc3\xa5 takle han, da s\xc3\xa6rlig Larry (Kyle Sullivan). Larry blir hele tiden sett rart p\xc3\xa5 og sliter med \xc3\xa5 bli forst\xc3\xa5tt av faren, og blir til tider, s\xc3\xa6rlig i starten trodd av faren at han er homofil. Det kommer senere frem i serien at Larry ikke er homofil, men at Dave har rett ang\xc3\xa5ende at Larry\'s bestevenn Kenny er homofil. For seerne var det ingen overraskelse da Kenny kom ut av skapet, ettersom det ble allerede i den f\xc3\xb8rste episoden og nesten alle episoder den f\xc3\xb8rste sesongen hvor Kenny er med i, at han er homofil og er hemmelig forelsket i bestevennen Larry._NEWLINE_Serien ble tatt av lufta etter bare to sesonger, dette til tross for at serien hadde et bra gjennomsnitt seertall . Siste episode ble sendt (USA) 22. april 2007 og ca. en m\xc3\xa5ned senere, 17. mai ble det klart at serien var kansellert. Siden ingen ante at den siste episoden skulle bli den aller siste ble det ingen stor seri\xc3\xb8s avslutning p\xc3\xa5 serien. Den siste episoden handler om Hillary (Kaylee DeFer), den eldste i s\xc3\xb8skenflokken sin eksamens fest. Det kommer ogs\xc3\xa5 frem i de siste minuttene av episoden at Vicky er gravid.\n_START_SECTION_\nDave Gold\n_START_PARAGRAPH_\nDavid "Dave" Gold (Michael Rapaport) er faren i huset. Dave jobber med \xc3\xa5 selge forsikringer og har en j\xc3\xb8disk bakgrunn. Han blir fremstilt som sv\xc3\xa6rt paranoid og virker til tider sv\xc3\xa6rt utilfreds med livet han har. Han har best forhold til den yngste s\xc3\xb8nnen, Mike. Dette skyldes til en stor grad at han beskytter Hillary alt for mye, s\xc3\xa5 deres forhold er ikke s\xc3\xa5 bra, og at han sliter med \xc3\xa5 forst\xc3\xa5 Larry. Hans forhold til barna er varierende, men han krangler sv\xc3\xa6rt ofte med guttene og kontrollerer Hillary alt for mye. Dave sier sv\xc3\xa6rt mye negativt til og om Larry, noe som g\xc3\xa5r inn p\xc3\xa5 ham uten at Dave bryr seg, men han skj\xc3\xb8nte selv at han gikk alt for langt da han sa "I wish I never had either one of you" (til Larry & Mike). Til tross for sin slemme rolle velger han \xc3\xa5 hjelpe Larrys bestevenn Kenny, som har blitt kastet ut av huset etter at han fortalte foreldrene sine om sin homofile legning. Dave tar vare p\xc3\xa5 ham og i de 5 ukene Kenny bor hos Gold utvikler han og Dave et vennskapelig forhold som Dave aldri har hatt med noen av sine egne barn. Man ser tydelig en skuffelse og tristhet i Daves \xc3\xb8yne n\xc3\xa5r Kenny drar tilbake til foreldrene sine \xe2\x80\x93 dette er en av de f\xc3\xa5 gangene man ser Dave i serien som noe annet enn h\xc3\xb8yr\xc3\xb8sta og mannlig. Selv om han til tider er sv\xc3\xa6rt negativ ovenfor sine s\xc3\xb8nner, da s\xc3\xa6rlig Larry, har han sine stolte \xc3\xb8yeblikk med dem. Dave var sv\xc3\xa6rt stolt over Larry da han h\xc3\xb8rte at han hadde f\xc3\xa5tt kj\xc3\xa6reste, men stoltheten gikk fort over da Dave fikk se kj\xc3\xa6resten, Marla. Andre tilfeller var da Hillary slo til en jente p\xc3\xa5 skolen og da Larry slo til Dave.\n_START_SECTION_\nVicky Gold\n_START_PARAGRAPH_\nVicky Gold (Anita Barone) er moren i huset og er i motsetning til ektemannen ikke j\xc3\xb8de, men derimot katolsk. I en episode diskuterer Vicky og Dave barnas trosretning og blir enig om at de ikke skal avgj\xc3\xb8re hva barna skal tro. Til tross for dette pr\xc3\xb8ver begge \xc3\xa5 f\xc3\xa5 dem til \xc3\xa5 konvertere til sin trosretning, men Vicky m\xc3\xa5 se seg sl\xc3\xa5tt etter at Mike allerede har bestemt seg for \xc3\xa5 bli j\xc3\xb8de, og Hillary gjerne vil konvertere til j\xc3\xb8dedommen etter at hun m\xc3\xa5 bli j\xc3\xb8de for \xc3\xa5 kunne g\xc3\xa5 ut med en j\xc3\xb8disk gutt hun har m\xc3\xb8tt. Hun er en sv\xc3\xa6rt attraktiv dame og jobber som interi\xc3\xb8r designer. Til forskjell for Dave er Vicky omsorgsfull og vil barna det beste. Hun liker ikke m\xc3\xa5ten Dave snakker til barna p\xc3\xa5 men har selv ikke noe imot \xc3\xa5 si en del negative ting om dem bak deres rygg. Vicky m\xc3\xb8tte Dave p\xc3\xa5 college og de to f\xc3\xb8lte at de m\xc3\xa5tte gifte seg etter at Vicky hadde blitt gravid med Hillary. Det kommer ogs\xc3\xa5 senere frem i serien at heller ikke Larry og Mike ikke var planlagt, samt ble det ogs\xc3\xa5 vist i den aller siste episoden at Vicky igjen var gravid med et ikke planlagt barn.\n_START_SECTION_\nHillary Gold\n_START_PARAGRAPH_\nHillary Gold (Kaylee DeFer) er eldst i s\xc3\xb8skenflokken og oppf\xc3\xb8rer seg som en vanlig 17-\xc3\xa5ring. Hillary er sv\xc3\xa6rt opptatt av gutter bedriver mye av fritiden av \xc3\xa5 sjekke opp gutter til Dave\'s store fortvilelse. Hun har igjennom serien flere kj\xc3\xa6rester, men har et lengre forhold til Taye. Taye er afroamerikaner og Dave har det sv\xc3\xa6rt vanskelig med \xc3\xa5 takle hans holdninger og muligens hudfarge. Hillary er ikke s\xc3\xa6rlig skoleflink, men hun klarte i siste liten \xc3\xa5 f\xc3\xa5 st\xc3\xa5karakter i alle fag da hun gikk ut av high school etter hjelp fra Dave. Selv om det aldri kom helt frem at Hillary kom inn p\xc3\xa5 en college var det mye som tydet p\xc3\xa5 det i den siste episoden av serien.\n_START_SECTION_\nLarry Gold\n_START_PARAGRAPH_\nLarry Gold (Kyle Sullivan) er det andre barnet i gjengen. Larry er en 16 \xc3\xa5r gammel gutt med noen spesielle interesser og kan ofte bli omtalt som en nerd. Han har sv\xc3\xa6rt liten selvtillit noe som ogs\xc3\xa5 han innr\xc3\xb8mmer selv, og blir mobbet p\xc3\xa5 skolen. Han har aldri hatt noe langt forhold med noen jenter men hadde et par kj\xc3\xa6rester. Larry\'s f\xc3\xb8rste kj\xc3\xa6reste var Marla, en lav, overvektig snodig jente som gikk p\xc3\xa5 samme skole som Larry. Forholdet deres tok slutt etter at Brenda, venninnen til Hillary, klinte med Larry i fylla. Larry syntes etter hendelsen med Brenda at Marla var s\xc3\xa5 d\xc3\xa5rlig kysser i forhold og h\xc3\xa5pet han hadde en sjanse med Brenda. Larry\'s andre kj\xc3\xa6reste var Heidi, Mike sin eks-kj\xc3\xa6reste. Forholdet tok fort slutt etter at Heidi slo opp med Larry fordi hun syntes han var paranoid. I serien r\xc3\xb8mmer Larry vekk to ganger men kom tilbake i samme episode begge gangene. F\xc3\xb8rste gang han r\xc3\xb8mte var fordi Dave ga han ris og flyttet til bestevennen og naboen Kenny. Den andre gangen han r\xc3\xb8mte skyldtes at Vicky nekta han \xc3\xa5 dra p\xc3\xa5 "The Lord of the Rings On Ice" som fikk Larry til \xc3\xa5 dra p\xc3\xa5 en lang busstur igjennom USA uten m\xc3\xa5l og mening.\n_START_SECTION_\nMike Gold\n_START_PARAGRAPH_\nMichael "Mike" Gold (Dean Collins) er den yngste i s\xc3\xb8skenflokken. Mike er en sv\xc3\xa6rt smart 14 \xc3\xa5ring som bruker dette for alt det er verdt. Han gir blant annet Larry et l\xc3\xa5n som han tjener penger p\xc3\xa5, lurer foreldrene til \xc3\xa5 tro at han er deprimert s\xc3\xa5 han f\xc3\xa5r alt han \xc3\xb8nsker seg. Han klarer imidlertid ikke \xc3\xa5 lure psykologen som ser bl\xc3\xb8ffen hans. Mike bruker ogs\xc3\xa5 informasjon han har til \xc3\xa5 drive pengeutpressing p\xc3\xa5 Dave, blant annet s\xc3\xa5 fikk han nye sko ved \xc3\xa5 ikke fortelle Vicky om at han mannen hennes drev med sen internett chatting med andre jenter. I den f\xc3\xb8rste sesongen skjer det liten handling rundt Mike, og han har nesten bare en bi rolle i hele serien. Som regel n\xc3\xa5r man ser Mike den f\xc3\xb8rste sesongen er han bare forbipasserende og blir med i andres samtaler.\n_START_SECTION_\nPositiv homofili kritikk\n_START_PARAGRAPH_\nTil tross for at hovedkarakteren Dave kan virke som om han har homofobi har serien f\xc3\xa5tt positiv kritikk for sin hjelp av homofili i USA. I en episode der bestevennen til Larry, Kenny, kommer ut av skapet ble det i slutten av episoden sendt en liten kunngj\xc3\xb8re med Michael Rapaport (Dave), Rami Malek (Kenny), og Kyle Sullivan (Larry) som oppfordret homofile og usikre unge om \xc3\xa5 ringe inn om de trengte noen \xc3\xa5 snakke med. Kunngj\xc3\xb8ringen snakket p\xc3\xa5 "The Trevor Project\'s" veiene som er en amerikansk service som jobber med \xc3\xa5 stoppe selvmord for homofile og usikre ungdom._NEWLINE_Den samme kunngj\xc3\xb8ringen ble sendt i en annen episode senere.'